มีประจำเดือนล่าสุดวันที่24 เดือนที่แล้วและมีเพศสัมพันธ์วันที่7 โดยใช้ถุงยางอนามัย ซึ่งวันนี้วันที่31 ประจำเดือนยังไม่มา(ประจำเดือนมาช้าไปแล้ว5วัน) ตรวจขึ้น1ขีด มีโอกาสท้องไหมคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%ดังนั้นโอกาสตั้งครรภ์มีน้อยมากๆ ถ้าใส่ถุงยางอนามัยป้องกันเอาไว้ตลอด แต่ถ้าประจำเดือนไม่มาหรือมาช้าไปกว่า 35 วันจากรอบก่อนแล้ว ก็ควรยืนยันการตั้งครรภ์ให้แน่ชัดไปด้วยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป แต่หากมีการตั้งครรภ์จริงแล้วประจำเดือนมาช้าไปแล้ว เมื่อตรวจการตั้งครรภ์ก็น่าจะให้ผลบวกได้แล้วค่ะ ตอนนี้ประจำเดือนที่ไม่มาจึงอาจจะมีสาเหตุอื่นๆด้วยได้เช่นความผิดปกติของมดลูกหรือรังไข่ หรือฮอร์โมนจากรังไข่ที่อาจต้องไปพบแพทย์เพื่อให้ทราบแน่ชัดต่อไป